**projektas**

**reg. Nr. T-128**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2021 m. vasario 24 d. sprendimo Nr. T1-24 „Dėl pasvalio rajono savivaldybės 2021 metų biudžeto patvirtinimo“ pakeitimo**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2021 m. balandžio 28 d. nutarimu Nr. 275 „Dėl lėšų skyrimo iš Lietuvos Respublikos Vyriausybės rezervo“, Valstybės įmonės Lietuvos automobilių kelių direkcijos direktoriaus 2021 m. vasario 25 d. įsakymu Nr. VE-23 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2021 metams“ (su visais aktualiais pakeitimais), Lietuvos Respublikos švietimo, mokslo ir sporto ministro 2021 m. kovo 9 d. įsakymu Nr. V-376 „Dėl Lėšų, skirtų įsteigti naujas mokytojų padėjėjų pareigybes savivaldybėse ir valstybinėse mokyklose 2021 metais, apskaičiavimo ir paskirstymo“, Lietuvos Respublikos švietimo, mokslo ir sporto ministro 2021 m. kovo 30 d. įsakymu Nr. V-497 „Dėl Mokinių, pasirinkusių laikyti brandos egzaminus 2021 metais ir dėl COVID-19 pandemijos patyrusių mokymosi praradimų, tiesioginių konsultacijų finansavimo tvarkos aprašo patvirtinimo ir lėšų skyrimo savivaldybėms ir valstybinėms mokykloms“, Lietuvos Respublikos sveikatos apsaugos ministro 2021 m. kovo 23 d. įsakymu Nr. V-609 „Dėl lėšų skyrimo LNSS įstaigų ir LNSS nepriklausančių įstaigų patirtoms išlaidoms, susijusioms su šių įstaigų darbuotojų darbo užmokesčio didinimu, kompensuoti“, Lietuvos Respublikos sveikatos apsaugos ministro 2021 m. balandžio 7 d. įsakymu Nr. V-711 „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“, Lietuvos Respublikos švietimo, mokslo ir sporto ministro 2021 m. birželio 14 d. įsakymu Nr. V-1114 „Dėl Lietuvos Respublikos 2021 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo patvirtinimo“, atsižvelgdama į gautus prašymus, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2021 m. vasario 24 d. sprendimą Nr. T1-24 „Dėl Pasvalio rajono savivaldybės 2021 metų biudžeto patvirtinimo“:

1. Sprendimo 1.1 punktą išdėstyti taip:

„1.1. Pasvalio rajono savivaldybės biudžeto pajamas: 31545,4 tūkst. Eur (1 priedas)“.

2. Sprendimo 1.2 punktą išdėstyti taip:

„1.2. Pasvalio rajono savivaldybės biudžeto asignavimus 31984,9 Eur, iš jų:“

„1.2.1. 19091,2 tūkst. Eur darbo užmokesčiui“

„1.2.2. 2791,6 tūkst. Eur turtui įsigyti“

„1.2.3. 621,3 tūkst. Eur paskolų lėšos investiciniams projektams finansuoti“.

3. Pakeisti sprendimo 1.3 punktu patvirtintus asignavimus pagal asignavimų valdytojus ir juos išdėstyti nauja redakcija (2 priedas).

4. Pakeisti sprendimo 1.4 punktu patvirtintus asignavimus iš specialiųjų tikslinių dotacijų pagal asignavimų valdytojus ir juos išdėstyti nauja redakcija (3 priedas).

5. Pakeisti sprendimo 1.5 punktu patvirtintus asignavimus pagal programas ir juos išdėstyti nauja redakcija (4 priedas).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Finansų skyriaus vedėja Dalė Petrėnienė, 2021-06-04, tel. +370 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2021 m. vasario 24 d. sprendimo Nr. T1-24 „Dėl pasvalio rajono savivaldybės 2021 metų biudžeto patvirtinimo“ pakeitimo**

**2021-06-04**

Pasvalys

**1. Problemos esmė.** Lietuvos Respublikos vietos savivaldos įstatymo16 straipsnio 2 dalies 15 punkte nustatyta, kad išimtinė savivaldybės tarybos kompetencija – Savivaldybės biudžeto tvirtinimas, prireikus Savivaldybės biudžeto tikslinimas. Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių 28 punkte nurodyta, kad savivaldybė einamaisiais biudžetiniais metais iš valstybės biudžeto asignavimų valdytojams patvirtintų asignavimų gautas lėšas, kurios skiriamos teisės aktuose nustatytoms savivaldybių savarankiškosioms ir valstybinėms (valstybės perduotoms savivaldybėms) funkcijoms atlikti, įtraukia į savivaldybės biudžeto pajamas.

Valstybės įmonės Lietuvos automobilių kelių direkcijos direktoriaus 2021 m. vasario 25 d. įsakymu Nr. VE-23 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2021 metams“ Pasvalio rajono savivaldybei skirta **1127,0 tūkst. Eur**, Lietuvos Respublikos švietimo, mokslo ir sporto ministro 2021 m. kovo 9 d. įsakymu Nr. V-376 „Dėl lėšų, skirtų įsteigti mokytojų padėjėjų pareigybes savivaldybėse ir valstybinėse mokyklose 2021 metais, apskaičiavimo ir paskirstymo“ skirta **56,5 tūkst. Eur**, Lietuvos Respublikos švietimo, mokslo ir sporto ministro 2021 m. kovo 30 d. įsakymu Nr. V-497 „Dėl mokinių, pasirinkusių laikyti brandos egzaminus 2021 metais ir dėl COVID-19 pandemijos patyrusių mokymosi praradimų, tiesioginių konsultacijų finansavimo tvarkos aprašo patvirtinimo ir lėšų skyrimo savivaldybėms ir valstybinėms mokykloms“ skirta **2,6 tūkst. Eur**, Lietuvos Respublikos sveikatos apsaugos ministro 2021 m. kovo 23 d. įsakymu Nr. V-609 „Dėl lėšų skyrimo LNSS įstaigų ir LNSS nepriklausančių įstaigų patirtoms išlaidoms, susijusioms su šių įstaigų darbuotojų darbo užmokesčio didinimu, kompensuoti“ skirta **20,6 tūkst. Eur**, Lietuvos Respublikos sveikatos apsaugos ministro 2021 m. balandžio 7 d. įsakymu Nr. V-711 „ Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“ skirta **6,2 tūkst. Eur**, Lietuvos Respublikos Vyriausybės 2021 m. balandžio 28 d. nutarimu Nr. 275 „Dėl lėšų skyrimo iš Lietuvos Respublikos Vyriausybės rezervo“ COVID-19 ligos (koronaviruso infekcijos) padarinių šalinimo ir jos plitimo valdymui patirtų išlaidų kompensavimui skirta 35,6 tūkst. Eur Lietuvos Respublikos švietimo, mokslo ir sporto ministro 2021 m. birželio 14 d. įsakymu Nr. V-1114 „Dėl Lietuvos Respublikos 2021 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo patvirtinimo“ skirta **10,0 tūkst. Eur**.

Projektams, finansuojamiems iš Europos Sąjungos struktūrinių fondų ir valstybės biudžeto lėšų, per penkis šių metų mėnesius gauta **704,2 tūkst. Eur**, iš jų:

Pasvalio rajono Pervalkų k. Ežero g. dalies kapitalinis remontas – 40,0 tūkst. Eur;

Biržų, Kupiškio, Pasvalio ir Rokiškio rajonų savivaldybes  jungiančių turizmo trasų ir maršrutų informacinės struktūros plėtra – 8,8 tūkst. Eur;

Paslaugų ir asmenų aptarnavimo kokybės gerinimas Pasvalio rajone – 32,5 tūkst. Eur;

Pasvalio rajono Raubonių miestelio viešosios infrastruktūros plėtra – 50,4 tūkst. Eur;

Joniškėlio miesto viešosios infrastruktūros plėtra – 192,4 tūkst. Eur;

Pasvalio rajono Daujėnų miestelio viešosios infrastruktūros  atnaujinimas – 33,0 tūkst. Eur;

Kraštovaizdžio formavimas ir ekologinės būklės gerinimas Joniškėlio dvaro parke – 45,0 tūkst. Eur;

Kraštovaizdžio ir gamtinio karkaso sprendinių keitimas Pasvalio rajono savivaldybės teritorijos bendrajame plane – 15,8 tūkst. Eur;

Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Pasvalio rajone – 1,0 tūkst. Eur;

Bendruomenių vaikų globos namų steigimas  ir vaikų dienos centrų tinklo plėtra Pasvalio rajono savivaldybėje – 48,4 tūkst. Eur;

Socialinio būsto fondo plėtra – 35,9 tūkst. Eur;

Pasvalio rajono bendruomeniniai šeimos namai – 30,0 tūkst. Eur;

Pasvalio kultūros centro infrastruktūros modernizavimas – 160,0 tūkst. Eur;

  Integruotų priklausomybės ligų gydymo paslaugų kokybės ir prieinamumo gerinimas – 11,0 tūkst. Eur.

**2. Kokios siūlomos naujos teisinio reguliavimo nuostatos ir kokių rezultatų laukiama** Pakeitus ir patikslinus 2021 m. Savivaldybės biudžetą, sprendimas atitiks galiojančius teisės aktus. *Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – papildomas lėšas Savivaldybės biudžetas gaus iš ministerijų ir ES struktūrinių fondų, nurodytų Savivaldybės biudžeto pajamos didinamos 176,1 tūkst. Eur, iš jų: 15,3 tūkst. Eur pajamos gautos iš ES struktūrinių fondų už 2020 metais vykdytus projektus, 155,0 tūkst. Eur gautas viršplaninės pajamos iš gyventojų pajamų mokesčio, 23,2 tūkst. Eur gautos viršplaninės pajamos iš paveldimo turto mokesčio, 18,8 tūkst. Eur gautos viršplaninės lėšos už parduotą materialųjį turtą, 10,5 tūkst. Eur Pasvalio socialinių paslaugų centras planuoja gauti daugiau lėšų už teikiamas paslaugas.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

PRIDEDAMA. Lentelės, 2 vnt.

Finansų skyriaus vedėja Dalė Petrėnienė